From 8021c626df366ddef18f64b5ca92486d2efda925 Mon Sep 17 00:00:00 2001
From: Jonas Smedegaard <dr@jones.dk>
Date: Mon, 25 Nov 2024 19:52:54 +0100
Subject: add articles brugsen husholdning skolen sognefogeden

---
 nummer4/skolen/_index.qmd | 29 +++++++++++++++++++++++++++++
 1 file changed, 29 insertions(+)
 create mode 100644 nummer4/skolen/_index.qmd

(limited to 'nummer4/skolen/_index.qmd')

diff --git a/nummer4/skolen/_index.qmd b/nummer4/skolen/_index.qmd
new file mode 100644
index 0000000..1d6d9e8
--- /dev/null
+++ b/nummer4/skolen/_index.qmd
@@ -0,0 +1,29 @@
+Administrationsbygningen strammes op.
+
+Af Mie Delfs
+
+Det er sikkert blevet bemærket, at renoveringen af skolens hovedbygning er i fuld gang. En container fylder ud mod vejen, og kirkens parkeringsplads har bugnet af store kampesten, der har været en del af fundamentet på den gamle gule bygning.
+
+Statistikken taler sit tydelige sprog: Orø Skole og Børnehus er i vækst, og på den baggrund startede Holbæk Kommune og aktive kræfter på øen allerede tilbage i 2019 processen med en udvidelse af kvadratmeterne til børn, pædagoger og lærere. 
+
+Man endte med beslutningen om en renovering og energioptimering af den bevaringsværdige bygning, der, når den står færdig, skal kunne rumme et multirum til at understøtte fagene musik, billedkunst, natur/teknik mv., et mindre køkken, kontor. Og på 1. salen skal der være et lokale til ungdomsklub og SFO samt et lærerværelse. 
+
+Byggeriet tog sin begyndelse i foråret 2024, og man håbede da at være færdig til årsskiftet. Håndværkerne har i deres arbejde været udfordret af husets stand og datidens byggestil, eller nærmere byggebegrænsninger. Derfor er processen forsinket men forventes at være færdig i begyndelsen af marts 2025.
+
+Byggeriets endelige økonomiske omfang vides naturligvis ikke, men anslås til at ende på mellem 15 og 20 millioner kroner.
+
+Dette beløb dækker også næste skridt i renoveringsprojektet af Orø Skole og Børnehus, da Børnehuset fra april ligeledes skal igennem en renovering, dog en mindre en af slagsen. 
+
+*"I Børnehuset kan vi se frem til at få lagt gulvvarme, lavet nyt køkken, en ny trappe til 1. salen og få hævet loftshøjden i den ene ende af huset, hvor det er lavt,"* fortæller 
+
+Jesper Buhl Clausen, skoleleder for Absalon og Orø skole. Han glæder sig sammen med Stefan Saaby Wiekhorst, pædagogisk leder af Orø Skole og Børnehus, til at bygningerne er færdige og kan tages i brug.  
+
+Hovedbygningen kan dateres tilbage til 1642, hvor Hans Nielsen var lærer på skolen. I den ene ende havde læreren egen bolig og i den anden et klasseværelse med egen kakkelovn.  
+
+I 1910 byggede kommunen Børnehuset, som er bygningen, der vender ud mod Brøndevej. Dengang fungerede den som forskole og havde en gymnastiksal i den ene ende. I dag rummer huset vuggestue og børnehave. 
+
+I 1930'erne fandtes der hele to skoler på Orø, en i Bybjerg og en i Næsby, hvor eleverne gik i skole forskudt hver anden dag pga. det høje antal børn. Næsby Skole er i dag privat bolig.
+
+Som sidste skud på stammen i Bybjerg indviede man i 1999 skolehuset, der ligger parallelt med hovedbygningen, der nu renoveres, og som huser alle klasselokalerne. 
+
+Jesper Buhl Clausen og Stefan Saaby Wiekhorst glæder sig til, at bygningerne står færdige, og de kan invitere øens befolkning til indvielse. 
-- 
cgit v1.2.3

